**Az előterjesztést megtárgyalta:**

 - Gazdasági és Jogi Bizottság

**E L Ő T E R J E S Z T É S**

**Szombathely Megyei Jogú Város Közgyűlése**

**2025. április 30-i ülésére**

**J E G Y Z Ő I T Á J É K O Z T A T Ó**

**a Polgármesteri Hivatal törvényességi és**

**hatósági munkájáról, a Hivatal tevékenységéről**

Szombathely Megyei Jogú Város Önkormányzata Szervezeti és Működési Szabályzata 22. § (4) bekezdés b) pontja értelmében a jegyző a Közgyűlésen tájékoztatást ad a hatósági munkáról, a törvényesség helyzetéről, és azokról a kihirdetett, vagy hatályba léptetett jogszabályokról, amelyek az önkormányzat, vagy a hivatal feladatkörét, hatósági hatáskörét érintik, megváltoztatják, illetve új feladatkört állapítanak meg. A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 81. § (3) bekezdés f) pontja alapján a jegyző évente beszámol a képviselő-testületnek a hivatal tevékenységéről. A testület a hatósági és törvényességi tájékoztató keretében a hivatal tevékenységéről folyamatosan értesül, ezért ezen tájékoztató az SZMSZ-ben foglaltakon túl az Mötv. előírásainak történő megfelelést is szolgálja. E kötelezettségeknek eleget téve a Polgármesteri Hivatal belső szervezeti egységeinek vezetőivel áttekintettük a hatósági munkát és a hivatal működését, amelynek eredményeiről az alábbiakban tájékoztatom a Tisztelt Közgyűlést:

A **Jogi és Képviselői Osztály** vezetője az alábbi tájékoztatást adja az osztály munkájáról:

A **Jogi Iroda** elvégezte az Önkormányzat és a Polgármesteri Hivatal által kötött valamennyi szerződés jogi kontrollját, a vonatkozó belső utasításoknak megfelelően.

A 2025. március 1. - 2025. március 31. közötti időszakban 85 db szerződés jogi kontrolljára került sor.

Az iroda gondoskodik a Közgyűlésen elfogadott normatív határozatok és megalkotott önkormányzati rendeletek kihirdetéséről.

A 2025. március 27. napján tartott Közgyűlésen elfogadott normatív határozatok 2025. március 27. napján kihirdetésre kerültek.

A 2025. március 27-i Közgyűlésen megalkotott önkormányzati rendeletek március 28. napján kihirdetésre kerültek:

- az önkormányzat tulajdonában lévő lakások elidegenítésének szabályairól szóló 8/2025. (III.28.) önkormányzati rendelet,

- a helyi közművelődési feladatok ellátásáról szóló 5/2020. (III.5.) önkormányzati rendelet módosításáról szóló 9/2025. (III.28.) önkormányzati rendelet,

- az egyes önkormányzati rendeleteknek a Közterület-felügyelet átnevezésével összefüggő módosításáról szóló 10/2025. (III. 28.) önkormányzati rendelet,

- a Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet módosításáról szóló 11/2025. (III. 28.) önkormányzati rendelet.

A 2025. március 27-i ülésen elfogadott határozatok, a közgyűlés jegyzőkönyve, valamint a polgármester és a jegyző képviselő-testület által átruházott hatáskörében meghozott - hatósági döntésnek nem minősülő - döntései megküldésre kerültek a Vas Vármegyei Kormányhivatalnak, illetve a Közgyűlésen elfogadott határozatok és a nyilvános ülés jegyzőkönyve kihirdetésre és a honlapra feltöltésre kerültek.

A polgármesterre átruházott hatáskörben hozott nem hatósági döntések száma: 135 db

Az iroda végezte a Közgyűlés és a bizottságok hatáskörébe tartozó döntések jogi kontrollját, valamint ellátta az Önkormányzat által alapított alapítványok, közalapítványok jogszabályoknak megfelelő működésével kapcsolatos feladatokat. Az iroda gondoskodott a Szombathelyért Közalapítvány és a Kutyamenhely Alapítvány kuratóriumi és felügyelő bizottsági tagjaiban történő változások bírósági átvezetéséről.

A **Képviselői Iroda** végezte a Közgyűlés és a bizottságok hatáskörébe tartozó döntések adminisztrációját.

Az iroda elkészítette a Polgármesteri Hivatal 2025. március 1. – 2025. március 31. közti időszakra vonatkozó iktatókönyvek szerinti hivatali statisztikát:

|  |  |
| --- | --- |
| **Az iktatott ügyiratok megnevezése** | **Az iktatott ügyiratok száma** |
| **Ágazat** | **2025.03.01. - 2025.03.31** |
| **Főszám** | **Alszám** |
| **A) PÉNZÜGYEK** | **9634** | **531** |
| A.1. Adóigazgatási ügyek | 9634 | 531 |
| **B) EGÉSZSÉGÜGYI IGAZGATÁS** | **0** | **5** |
| **C) SZOCIÁLIS IGAZGATÁS** | **966** | **1478** |
| **E) KÖRNYEZETVÉDELMI, ÉPÍTÉSI ÜGYEK, TELEPÜLÉSRENDEZÉS, TERÜLETRENDEZÉS ÉS KOMMUNÁLIS IGAZGATÁS** | **137** | **580** |
| E.1. Környezet- és természetvédelem | 19 | 63 |
| E.2. Építésügyek, településrendezés, területrendezés | 33 | 269 |
| E.3 Építésügy |  |  |
| E.4 Kommunális ügyek | 85 | 248 |
| **F) KÖZLEKEDÉS ÉS HÍRKÖZLÉSI IGAZGATÁS** | **112** | **565** |
| **G) VÍZÜGYI IGAZGATÁS** | **3** | **13** |
| **H) ÖNKORMÁNYZATI, IGAZSÁGÜGYI ÉS RENDÉSZETI IGAZGATÁS** | **507** | **1899** |
| H.1. Anyakönyvi és állampolgársági ügyek | 216 | 418 |
| H.2. A polgárok személyi adatainak, lakcímének nyilvántartásával és a központi címregiszterrel kapcsolatos ügyek | 0 | 22 |
| H.3. A Választásokkal kapcsolatos ügyek |  |  |
| H.4. Rendőrségi ügyek |  |  |
| H.7. Igazságügyi igazgatás | 4 | 72 |
| H.8. Egyéb igazgatási ügyek | 286 | 1362 |
| **I) LAKÁSÜGYEK** | **117** | **743** |
| **J) GYERMEKVÉDELMI ÉS GYÁMÜGYI IGAZGATÁS** | **14** | **55** |
| **K) IPARI IGAZGATÁS** | **5** | **19** |
| **L) KERESKEDELMI IGAZGATÁS, TURISZTIKA** | **71** | **193** |
| **M) FÖLDMŰVELÉSÜGY, ÁLLAT- ÉS NÖVÉNYEGÉSZSÉGÜGYI IGAZGATÁS** | **42** | **193** |
| **P) KÖZOKTATÁSI ÉS MŰVELŐDÉSÜGYI IGAZGATÁS** | **9** | **56** |
| **R) SPORTÜGYEK** | **1** | **19** |
| **U) ÖNKORMÁNYZATI ÉS ÁLTALÁNOS IGAZGATÁSI ÜGYEK** | **532** | **2438** |
| U.1. Képviselő-testület iratai | 3 | 34 |
| U.2. Kisebbségi önkormányzat iratai | 1 | 3 |
| U.3. Szervezet, működés | 105 | 738 |
| U.4. Iratkezelés, ügyvitel | 3 | 14 |
| U.5. Személyzeti, bér- és munkaügyek | 4 | 280 |
| U.6. Pénz- és vagyonkezelés | 416 | 1369 |
| **X) HONVÉDELMI, POLGÁRI VÉDELMI, KATASZTRÓFAVÉDELMI IGAZGATÁS, FEGYVERES BIZTONSÁGI ŐRSÉG** | **1** | **5** |
| X.1. Honvédelmi igazgatás | 0 | 3 |
| X.2. Polgári védelmi, katasztrófavédelmi igazgatás | 1 | 2 |
| **IKTATOTT ÜGYIRATOK SZÁMA ÖSSZESEN:** | **12151** | **8792** |

A **Humánpolitikai Iroda** folyamatosan végezte a testület tagjai tiszteletdíjával, valamint a tisztségviselők személyi anyagával, illetményváltozásával kapcsolatos adminisztrációt, a polgármester és a jegyző munkáltatói jogkörébe tartozó intézkedések végrehajtását.

A költségvetés elfogadását és a cafetéria nyilatkozatok visszaérkezését követően sor került a cafetéria összegének átutalására. Kiküldésre kerültek a 2025. évi utazási utalványok a jogosultak részére.

Fentieken túl az iroda folyamatosan végzi a Hivatal költségvetésével kapcsolatos pénzügyi egyeztetési, valamint a havi bérszámfejtéshez szükséges adminisztratív feladatokat.

Az **Egészségügyi és Közszolgálati Osztály** vezetője a **Szociális és Lakás Iroda** munkájáról az alábbi tájékoztatást adta:

**2025. március 11-től 2025. április 9-ig** az Irodára hatósági ügyekben beérkezett kérelmek száma az alábbiak szerint alakult:

|  |  |
| --- | --- |
| **támogatás típusa** |  **száma (db)** |
| Köztemetéssel kapcsolatos ügyek | 5 |
| Adósságkezelés | 0 |
| Átmeneti támogatás | 141 |
| Krízis támogatás | 155 |
| Rendszeres gyógyszertámogatás | 21 |
| Temetési segély | 2 |
| Fűtési támogatás | 7 |
| Rendszeres gyermekvédelmi támogatás | 15 |
| Hátrányos helyzet megállapítása | 11 |
| Önkormányzati lakásban lakók lakbértámogatása | 27 |
| Nem önkormányzati lakásban lakók bérleti díj támogatása | 32 |
| Szén-monoxid érzékelő vásárlásához nyújtott támogatás | 4 |
| Közlekedési támogatás | 39 |
| Személyi térítési díj mérséklése | 220 |
| Speciális diétához támogatás | 1 |
| **Összesen** | **680** |

A kérelmek elbírálása mellett az ügyintézők - az önkormányzati rendeletek által előírt, illetve más hatóságok általi megkeresésre – környezettanulmányt végeznek.

A Szociális és Lakás Bizottság a 2025. márciusi ülésén 7 család részére lakáshasználatuk meghosszabbításáról döntött, 6 család részére rendkívüli szociális krízishelyzetére tekintettel önkormányzati tulajdonban lévő ingatlant jelölt ki. Az érintettek részére a bérlakások bérbeadása megtörtént.

Közösségi Bérlakás Rendszerben nyilvántartott ingatlanok bérbeadása:

A tulajdonos által felajánlott ingatlan állapotfelmérését követően, és a bérleti díj elfogadásáról szóló tulajdonosi nyilatkozat alapján 2025. március hónapban 1 ingatlan bérbeadására került sor a KBR rendszerében.

Az **Egészségügyi, Kulturális és Köznevelési Iroda** sokrétű feladataiból (egészségügy, önkormányzati programok, kultúra, civil kapcsolatok, köznevelés stb.) fakadóan igen összetett tevékenységet folytat, 2025. március - április hónapban az alábbi feladatokat végezte:

Önként vállalt önkormányzati feladatok és civil területén végzett feladatok:

* önkormányzati támogatási rendszeren történő regisztrációk ügyintézése;
* beérkező elszámolások ellenőrzése;
* kapcsolattartás civil szervezetekkel;
* Szent Márton Kártya ügyintézés;
* Babaköszöntő csomagok előkészítése;
* Házasulandóknak „Első gratuláció” előkészítése;
* Idősügyi Tanács ülésének lebonyolítása;
* költségvetésben külön soron szereplő szervezetek támogatásának ügyintézése;
* áprilisi, civil szervezeteket érintő Közgyűlési anyagok előkészítése.

Egészségügy területén végzett feladatok:

* 2025. márciusi Egészségügyi Szakmai Bizottsági ülés jegyzőkönyvének elkészítése;
* márciusi bizottsági, közgyűlési határozatok végrehajtása;
* április havi közgyűlési és bizottsági előterjesztések elkészítése;
* az egészségügyi szolgálati jogviszonnyal kapcsolatos havi jelentés megküldése a Belügyminisztérium részére;
* Háziorvosi Életpálya Modell kifizetéseinek intézése.

Kultúra területén végzett feladatok:

* 2025. márciusi bizottsági és közgyűlési határozatok végrehajtása;
* rendelkező levelek, támogatási szerződés készítése;
* áprilisi bizottsági, közgyűlési előterjesztések elkészítése;
* Kulturális intézmények személyi ügyeinek intézése (szabadság nyilvántartás és engedélyezés, kiküldetés, költségtérítés engedélyeztetése).

Köznevelés területén végzett feladatok:

* márciusi bizottsági, közgyűlési határozatok végrehajtása;
* áprilisi bizottsági, közgyűlési előterjesztések elkészítése;
* Szombathelyi Kőrösi Csoma Sándor Utcai Óvoda törvényességi ellenőrzésének lefolytatása;
* Óvodaigazgatói Munkaközösség áprilisi ülésének előkészítése;
* az óvodaigazgatók szabadságolásának dokumentálása, táblázat aktualizálása;
* az óvodákban lévő BTMN-es gyermekek adatainak bekérése és összesítése;
* önkormányzati nyári napközis tábor és a fonyódi gyermektábor előkészítése;
* pedagógus nap előkészítésével kapcsolatos feladatok;
* Óvodai Szakmai Nap és rajzpályázat szervezése és lebonyolítása.

A **Sport és Ifjúsági Iroda** vezetője az alábbi tájékoztatást adta az iroda munkájáról, tevékenységéről a 2025. március 16-tól – 2025. április 13.  közötti időszakra vonatkozóan:

A sport területén végzett feladatok:

* 2025. március havi bizottsági és közgyűlési határozatok végrehajtása;
* polgármesteri, alpolgármesteri, rendelkező levelek elkészítése;
* támogatási szerződések elkészítése;
* április havi közgyűlési és bizottsági előterjesztések elkészítése;
* szombathelyi székhelyű sportszervezetek aktuális ügyeinek segítése, koordinálása;
* beérkezett elszámolások ügyrend szerinti kezelése.

Az iroda szervezésében kerültek lebonyolításra különböző diáksport rendezvények, többek között:

* általános iskolások részére kosárlabda diákolimpia;
* általános iskolások részére röplabda diákolimpia;
* általános és középiskolások részére labdarúgó diákolimpia;
* általános és középiskolások részére torna diákolimpia;
* általános és középiskolások részére mezei futó diákolimpia;
* általános és középiskolások részére atlétika diákolimpia.

Az iroda

* segítette, koordinálta a szombathelyi székhelyű sportszervezetek aktuális ügyeit, valamint tájékoztatta az aktuális további pályázatokról a sportszervezetek vezetőit.
* elvégezte a szombathelyi székhelyű sportszervezetek által megküldött elszámolások feldolgozását és ellenőrzését.
* feldolgozta és összesítette a szombathelyi székhelyű sportszervezetek által megküldött pályázati anyagokat.
* megkezdte a tervezett szabadidősport rendezvények, versenyek lebonyolítását, amelyet a Városstratégiai, Idegenforgalmi és Sport Bizottság 2025. március havi Bizottsági ülésen fogadott el. A szabadidősport sportrendezvények szervezése, lebonyolítása a Sport és Ifjúsági Iroda közvetlen sportszakmai irányításával és sportági szakemberek közreműködésével valósulnak meg.
* koordinálásával megkezdődött a 2025. évi Szombathely Város Tenisz Csapatbajnoksága.
* szervezésében és koordinálásával valósult meg a IV. Takács József Emlékverseny.
* megkezdet a Szombathely környéki kerékpártúrák szervezését és lebonyolítását.
* megkezdte a 2025. évi Emlékmű Futás előkészítő szervezését.
* folytatta a tervezett Diáksport versenyek, rendezvények lebonyolítását, amelyet a Városstratégiai, Idegenforgalmi és Sport Bizottság 2025. március havi Bizottsági ülésen fogadott el. A diáksport rendezvények szervezése, lebonyolítása a Sport és Ifjúsági Iroda közvetlen sportszakmai irányításával és sportági szakemberek közreműködésével valósulnak meg.
* folytatta az óvodai és iskolai úszásoktatás 2025. évi téli turnusának szervezését és lebonyolítását.
* szervezésében került lebonyolításra a Kábítószerügyi Egyeztető Fórum.
* napi szinten végzi el a Vasi Diák Közösségi Szolgálat tevékenységéből fakadó adminisztratív feladatokat.
* elvégezte a Haladás 1919. Labdarúgó Kft. Felügyelőbizottsági ülésének adminisztratív feladatait.
* megkezdte a 2025. évi Hivatali Nyári Élménytábor előkészítő szervezését.
* megkezdte Szombathely Megyei Jogú Város Diákönkormányzat éves választásának szervezését.

**Bérleménykezelési Iroda:**

**2025. március 13-tól 2025. április 9-ig** az iroda feladatkörébe tartozó ügyek száma az alábbiak szerint alakult:

|  |  |
| --- | --- |
| **Ügyek típusa** | **száma (db)** |
| Műszaki ügyintézés | 270 |
| Lakásbérleti szerződéssel kapcsolatos ügyek | 184 |
| Bérleménykezeléssel kapcsolatos ügyek | 48 |
| Közművekkel kapcsolatos ügyek | 58 |
| Panaszkezeléssel kapcsolatos ügyek | 16 |
| Társasházakkal kapcsolatos ügyek | 290 |
| Vegyes levelezés | 2 |
| Tulajdonosi hozzájárulás megadása | 2 |
| Szociális helyzet vizsgálata | 578 |

* A bérleti/használati szerződések tervezeteinek előkészítése folyamatosan zajlott.
* Az iroda továbbra is kiemelt figyelmet fordított a közműszolgáltatókkal való szoros együttműködésre. A bérlemények birtokbavétele/birtokba adása során a mérőórák átírása és a felhalmozott hátralékok rendezése számos problémát vetett fel. Heti szinten többször is (4-5 alkalommal) szükségessé vált személyes egyeztetés a közművek ügyfélszolgálatánál, a hatékony problémamegoldás érdekében.
* Az iroda aktívan segítette a Pálos Károly Szociális Szolgáltató Központ és Gyermekjóléti Szolgálatot a bérleményekben élők magatartási és fizetési problémáinak kezelésében. Az iroda vezetője minden hónap utolsó szerdáján rész vesz a szolgáltató által szervezett megbeszéléseken, ami a hatékonyabb munkavégzést és együttműködést segíti.
* A társasházak közgyűlésein az iroda kezelői rendszeresen képviselték a tulajdonos önkormányzatot. A közös képviselők által meghatározott időpontokban való részvételük révén biztosították a hatékony kommunikációt és koordinációt a lakóközösség és az önkormányzat között.
* Az iroda műszaki ügyintézője továbbra is eredményesen végezte feladatait. A rendszeres műszaki problémák bejelentése, valamint a SZOVA NZrt. beszerzési értékhatár feletti munkák megrendelése esetén rövid határidőn belül került sor a bérlemények helyszíni felmérésére és az ajánlattételi felhívás tervezeteinek elkészítésére, elektronikus úton történő megküldésére a SZOVA NZrt. illetékes egysége felé.
* Az iroda kezelői kiemelt figyelmet fordítottak a bérlők bejelentéseinek és panaszaiknak a gyors és hatékony intézésére. Szakértelemmel és odafigyeléssel jártak el az esetleges munkaidőn túli bejelentések, mint például a szén-monoxid érzékelő bejelzése esetén is.
* Az iroda a célfeladattal összefüggő adatok és iratminták összeállítását követően első körben 388 bérlőt/használót értesített ki a lakásrendelet 36. § (5) bekezdése értelmében, mely szerint 2025. január 1. napját követően a lakás bérlője, vagy használója – a kezelő felhívása alapján – évente egy alkalommal köteles igazolni a lakásban élők jövedelmi viszonyait.

A 388 bérlő/használó közül 89,18% otthon tartózkodott, mindösszesen 10,8% tekintetében nem jutott be a kezelő a bérleménybe. Az eredmény azt mutatja, hogy a kezelők nagyarányú, közel 90%-os elérést értek el a bérlők/használók körében. A kezelők részére átadott nyilatkozatok, jövedelemigazolások feldolgozása folyamatban van, azonban nem minden lakó működik együtt a folyamat során. Az ismételt kiértesítés és esetleges szankciók alkalmazása pedig hangsúlyozhatja a szabályok betartásának fontosságát. A Bérleménykezelési Iroda második körben 556 bérlőt/használót értesített ki április hónap második felére.

**A Közgazdasági és Adó Osztály 2025. március-áprilisig tartó beszámolási időszakra vonatkozóan a következő tevékenységeket látta el:**

* Ellátta a költségvetés tervezésével, költségvetési rendelet módosításával, a költségvetés végrehajtásával kapcsolatos feladatokat, gondoskodott a gazdálkodás operatív feladatainak végrehajtásáról.
* Biztosította a hatáskörébe utalt helyi és központi adójogszabályok Szombathely területén való egységes érvényesítését, valamint a helyi adókról szóló 1990. évi C. törvény, illetve a képviselő-testület adózással kapcsolatos rendeleteinek és határozatainak végrehajtását.
* Figyelemmel kísérte az önkormányzat adóbevételeinek alakulását a vonatkozó központi jogszabályok módosulását.

**Beszámoló az Adókivetési és az Adóvégrehajtási és Könyvelési Iroda tevékenységéről**

**Adókivetési Iroda:**

A naptári évvel azonos üzleti év szerint működő, állandó jellegű iparűzési tevékenységet végző vállalkozásoknak a 2024. adóévről 2025. június 2. napig kell a helyi iparűzési adóbevallást benyújtani a székhely, illetve telephely szerinti önkormányzati adóhatósághoz. Az egyéni és társas vállalkozások adóbevallási kötelezettségüket elektronikusan cégkapuról, illetve ügyfélkapuról teljesíthetik. A helyi iparűzési adóról szóló adóbevallás kizárólag az állami adóhatóság által rendszeresített elektronikus nyomtatványon (24HIPAK), az állami adóhatóság hatáskörébe tartozó adókról szóló bevallások benyújtására vonatkozó rendelkezések értelemszerű alkalmazásával teljesíthető. Az állami adóhatóság a hozzá beérkezett, számszaki hibát, ellentmondást nem tartalmazó adóbevallást az adóalany által a bevallási nyomtatványon megjelölt székhely, telephely(ek) szerinti önkormányzati adóhatóság részére haladéktalanul továbbítja. Az adózók, könyvelők a közelgő határidőre tekintettel már elkezdték megküldeni adóhatóságunk részére az adóbevallásokat. A bevallások ellenőrzése megkezdődött. A 2024. évi adóbevallási nyomtatvány már ún. kötegelt űrlap. A bevallás kitöltése a korábban megszokotthoz képest sokkal nagyobb körültekintést igényel a könyvelők részéről. Sok kérdés merül fel a számításokkal, kitöltésekkel kapcsolatban.

Az eligazodásban tájékoztatókkal, telefonos segítségnyújtással támogatjuk a kitöltőket. 2023. adóévtől hatályba lépett az új típusú egyszerűsített helyi iparűzési adómegállapítás. Ennek alkalmazásáról, választásáról az adózóknak az előző adóévi adóbevallás során nyilatkozniuk kellett. A 2025. adóévre vonatkozó döntést a bevallási határidőig, 2025. június 2-ig lehet meghozni. A döntésben is próbálunk az adózók segítségére lenni, hogy a tevékenységre, bevételi viszonyokra vonatkozóan melyik megoldás választása a megfelelő a számukra.

Építményadó tekintetében Adókivetési Irodánk folyamatosan végzi az adóköteles építmények felülvizsgálatát, és az adatbejelentést elmulasztó adózók felhívását a bejelentés megtételére.

**Adóvégrehajtási és Könyvelési Iroda:**

Az iroda az adótartozások behajtásával kapcsolatos előkészítő feladatok után (hátralékos lista, kimutatások készítése) a fizetési kötelezettségüket nem teljesítő adózókat felszólítja a tartozásuk rendezésére. A befizetés elmaradása esetén az ügyintéző intézkedik a végrehajtási eljárás megindításáról. Adóvégrehajtási cselekményként hatósági átutalási megbízás (inkasszó) benyújtására, munkabérre és egyéb járandóságra történő letiltásra, továbbá ingatlan végrehajtás során az ingatlanvagyonra történő jelzálogjog, illetve végrehajtási jog bejegyzésére kerülhet sor.

Az adók módjára behajtandó köztartozások tekintetében az ügyintéző gondoskodik a tartozás előírásáról, nyilvántartásáról és behajtásáról.

Az iroda naprakészen ellátja a felszámolási-, csőd és végelszámolási eljárásokkal és a hitelezői igények kezelésével, valamint a kényszertörlési eljárás során a követelések bejelentésével kapcsolatos teendőket.

Az iroda gondoskodik az önkormányzati adószámlákra érkező befizetések számlakivonatainak folyamatos, naprakész könyveléséről. Továbbá ellátja a könyveléssel kapcsolatos átutalási, kiutalási, átvezetési, jelentési, zárási feladatokat.

Az iroda külön jogszabályokban meghatározott esetekben vagyoni bizonyítványt, illetve Szombathely város illetékességi területén elhelyezkedő ingatlanok értékéről adó- és értékbizonyítványt állít ki. 2025. március hónapban hagyatéki eljárásban, végrehajtási eljárásban, egyéb-, illetve gyámügyi eljárásban történő felhasználás céljából összesen 65 db ügyben, ügyenként egy vagy több ingatlan értékéről állított ki adó- és értékbizonyítványt a megkeresők részére.

A **Főépítészi Iroda** az előző Közgyűlés óta eltelt időszakban településképi véleményeivel közreműködött az építési hatóságok eljárásaiban és településképi bejelentési eljárásokat folytatott le, szakhatósági állásfoglalásokat és hatósági bizonyítványokat adott ki. Az irodát személyesen felkereső ügyfeleknek, tervezőknek szóban és írásban egyaránt nyújtott tájékoztatást. A lakossági gázártámogatáshoz jegyzői hatósági bizonyítványokat állított ki az iroda. A településképi rendelet jogharmonizációs módosítását és a Helyi Építészeti Tervtanács ügyrendjét készítette elő elfogadásra.

A **Hatósági Osztály** vezetője az alábbi tájékoztatást adta az osztály munkájáról, valamint az osztály munkáját érintő jogszabályi változásokról.

2025. március 16. napján hatályba lépett a szálláshely-minősítési eljárásról és a minősítés követelményrendszereiről szóló 40/2025. (III.11.) Korm. rendelet, amely újra szabályozta a szálláshely jegyzői nyilvántartásba vételéhez szükséges minősítési eljárást.

2025. április 1. napjától módosult az anyakönyvezési feladatok ellátásának részletes szabályairól szóló 429/2017. (XII.20.) Korm. rendelet. Az új szabály értelmében amennyiben az anyakönyv és a személyiadat- és lakcímnyilvántartás adatai közötti eltérést az anyakönyvvezetőtől vagy az anyakönyvi szervtől eltérő hatóság észleli az eljárása során, erről a hatóság a nyilvántartó anyakönyvvezetőt is haladéktalanul értesíti. A nyilvántartó anyakönyvvezető a megkeresés kézhezvételétől számított 15 napon belül intézkedik az adategyeztetési eljárás lefolytatása iránt.

Az **Általános Hatósági Iroda** 2025. március havi munkavégzéséről az alábbiakban adok tájékoztatást.

Az irodához tartozó *anyakönyvvezetők* munkája során 2025. március 1-31. között az alábbi új anyakönyvi események történtek:

* születés anyakönyvezése: 101
* házasságkötés: 17
* bejegyzett élettársi kapcsolat létesítése: 1
* haláleset anyakönyvezése: 214

Az anyakönyvvezetők végzik emellett papíralapú bejegyzések, adatváltozások rögzítését az Elektronikus Anyakönyvbe. 2025. március 1-31. között a bejegyzett események száma az alábbiak szerint alakult:

* születési események és ehhez kapcsolódó változások: 400
* házassági bejegyzések és ehhez kapcsolódó változások: 122
* halotti bejegyzések: 46

Az anyakönyvi igazgatásban az anyakönyvvezetők mellett 2 fő *rendezvényszervező* végzi városunkban a házasságkötések megszervezésével, megrendezésével járó feladatokat, gondoskodnak – a házasulandók igényeit figyelembe véve – az ünnepélyesség, az esztétikum megjelenítéséről. Továbbá az alapfeladatokon túl az alábbi városi ünnepségeken is közreműködtek:

* március 4-én Szombathely bombázásának 80. évfordulója alkalmából tartott városi megemlékezések;
* március 15-én az 1848–49-es forradalom és szabadságharc kezdetének 177. évfordulója alkalmából tartott ünnepségsorozat.

A *hagyatéki eljárásokban* az iroda hagyatéki ügyintézői végzik a jegyző hagyaték leltározásával kapcsolatos feladatait, fő szabály szerint azon örökhagyók esetében, akik utolsó belföldi lakóhelye Szombathelyen volt. 2025. március 1-31. között 136 ügyben indult meg a hagyatéki leltározás, összesen 1118 irat került iktatásra ezen eljárásokban.

Az iroda végzi a *kereskedelmi tevékenységgel*, a szálláshely-szolgáltatási tevékenységgel kapcsolatos bejelentések és kérelmek, a kereskedelmi és kulturális célú közterület-használati kérelmek, a telep nyilvántartásba vételére irányuló bejelentések és kérelmek, a rendezvénytartási kérelmek, valamint a piac- és vásártartási engedélyek intézését, és az ezekhez kapcsolódó nyilvántartások vezetését. Az ügyintézők egyeztetnek az ügyfelekkel személyesen és telefonon az ügyintézés menetéről, a kérelmek beadásáról, helyes kitöltéséről, a mellékletek csatolásáról. A beérkezett bejelentéseket és kérelmeket egyeztetik az ügyfelekkel, bizonyos esetekben hiánypótlásra kerül sor.

2025. március hónapban összesen 81 bejelentés és kérelem érkezett:

* 51 kereskedelmi tevékenységgel kapcsolatos bejelentés és kérelem;
* 17 kereskedelmi és kulturális célú közterület-használati kérelem;
* 6 szálláshely-szolgáltatási tevékenységgel kapcsolatos bejelentés;
* 5 teleppel kapcsolatos bejelentés és kérelem;
* 2 rendezvénytartási kérelem.

A kereskedelmi tevékenységgel, valamint a szálláshely-szolgáltatási tevékenységgel kapcsolatban nyilvántartásba vett adatokból folyamatos a statisztikai adatszolgáltatás a Központi Statisztikai Hivatal felé. Az iroda folyamatosan végzi a nyilvántartásba vett kereskedelmi tevékenységek hatósági ellenőrzését, valamint a kereskedelmi tevékenységek végzésének feltételeiről szóló 210/2009. (IX.29.) Korm. rendelet alapján vezetett nyilvántartás felülvizsgálatát. Továbbá a szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X.20.) Korm. rendelet, valamint az ellenőrzési tervben foglaltak alapján végzi a nyilvántartásba vett szálláshely-szolgáltatók hatósági ellenőrzését. Ennek keretében ellenőrzésre kerülnek a szálláshely-szolgáltatók és a vendéglátó üzletet üzemeltetők Nemzeti Turisztikai Adatszolgáltató Központ (NTAK) felé történő regisztrációs és rendszeres adatszolgáltatási kötelezettségének teljesítése is. 2025. március hónapban a vendéglátó üzletek NTAK-ellenőrzésére összesen 24 esetben került sor.

Az iroda *hatósági ellenőre* bejelentések alapján – esetenként a társszervekkel közösen – végzi a zenés, táncos rendezvények, valamint zeneszolgáltatást nyújtó kereskedelmi és vendéglátó üzletek éjszakai ellenőrzését és megteszi a szükséges intézkedéseket, annak érdekében, hogy az üzletek által kibocsátott zaj ne érje el a veszélyes mértékű környezeti zaj szintjét és a hatásterületen élő lakosság nyugalmát ne zavarja. 2025. március hónapban 5 esetben került sor zenés, táncos rendezvények, valamint vendéglátó üzletek éjszakai ellenőrzésére.

Az iroda látja el az *állatvédelemmel* kapcsolatos feladatokat. Az eljárásokban a bejelentések alapján lefolytatja a szükséges hatósági ellenőrzéseket és helyszíni szemléket, idézéseket hajt végre, meghallgatásokat tart, eljárásokat indít, illetve kezdeményez, megkeres más hatóságokat, állásfoglalásokat kér, tájékoztatásokat ad. 2025. március hónapban 2 új bejelentés érkezett a jegyzőhöz állatvédelmi ügyben.

Az iroda jár el a Polgári Törvénykönyvről szóló 2013. évi V. törvény 5:8. §-a alapján a jegyző hatáskörébe utalt *birtokvédelmi* eljárásokban. 2025. március hónapban 3 új eljárás indult, a folyamatban lévő ügyek közül 8 eljárás zárult határozathozatallal.

Az iroda folytatja le a közösségi együttélés alapvető szabályainak megszegése miatt indított *közigazgatási eljárásokat* a zöldterületen történő közlekedésre, várakozásra vonatkozó eljárások kivételével. 2025. március hónapban a Közterület-felügyelet bejelentése alapján 6 esetben indult eljárás. A folyamatban levő ügyek közül 2025. március hónapban 6 közigazgatási eljárás zárult le határozathozatallal, amelyekben 2 esetben figyelmeztetés szankció került alkalmazásra.

Az iroda végzi a különböző *hirdetmények* – ideértve az Önkormányzat saját hirdetményei mellett más hatóságok megkereséseit, valamint a földforgalmi törvény alapján a termőföld adásvételi és haszonbérleti szerződéseket is – hirdetőtáblán történő kifüggesztését, illetve honlapon való közzétételét. 2025. március hónapban összesen 117 hirdetmény közzétételére került sor.

Az Általános Hatósági Irodához tartozó *Ügyfélszolgálat* munkájáról az alábbiakban számolok be.

Az Ügyfélszolgálathoz e-mailen és telefonon is érkeznek megkeresések, bejelentések, illetve az ügyfelek személyesen is kérnek tájékoztatást. Ezek számadatai 2025. március hónapban az alábbiak szerint alakultak:

|  |  |  |  |
| --- | --- | --- | --- |
| Hónap | e-mail | telefon | általános információ |
| 2025. március | 288 | 76 | 86 |

Fentieken túl Szent Márton-kártya kiadására pedig 2025. március hónapban 47 esetben került sor az ügyfélszolgálati ügyintéző által.

A Hatósági Osztály vezetőjének közvetlen irányítása alatt végzi munkáját a ***védelmi ügyintéző***. Ellátja a védelmi és biztonsági igazgatással kapcsolatos feladatokat. Döntésre előszíti a polgármester hatáskörébe tartozó honvédelmi, polgári védelmi ügyeket, a védelmi és biztonsági igazgatás területi vagy helyi szerve által szerevezett honvédelmi képzésén, felkészítésen, illetve gyakorlaton részt vesz, szervezi az önkormányzati rendezvények biztosítását, megszervezi a Bűnmegelőzési, Közbiztonsági és Közrendvédelmi Bizottság ülését és ellátja az adminisztratív feladatokat. Figyelemmel kíséri az önkormányzat részéről a rendőrségnek és a katasztrófavédelemnek biztosított támogatás felhasználását. Kapcsolatot tart a honvédség, rendvédelmi szervek, a katasztrófavédelmi helyi szervezeteivel és a közterület-felügyelettel, Blaguss Agora Hungary Kft-vel és Volánbusz Zrt-vel.

A védelmi ügyintéző emellett ellátta a március 4-én és március 15-én megrendezésre kerülő városi megemlékezésekkel kapcsolatos feladatokat, egyeztetett a honvédséggel, a 11-es Huszár Hagyományőrző Egyesülettel a március 15-i városi ünnepségen a koszorúzási feladatokon túl az országzászló ünnepélyes behozatalával kapcsolatosan, a forgalomkorlátozásokkal kapcsolatban mind a rendőrséggel, mind a Blaguss Agora Hungary Kft-vel és MÁV Személyszállítási Zrt-vel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény végrehajtásáról szóló 234/2011. (XI.10.) Korm. rendelet 28. § (4) bekezdése alapján a települési veszélyelhárítási terveket minden év március 31-ig felül kell vizsgálni. A veszélyelhárítási tervekkel egy időben szükséges felülvizsgálni a polgári védelmi szervezetek, valamint ahol megalakításra került ott a települési önkéntes mentőcsoportok megalakítási, illetve mozgósítási terveit. Szombathely tekintetében felül kellett vizsgálni a Szombathely Megyei Jogú Város árvízi befogadási tervét az Arany patakra, valamint a kitelepítési tervet is. Szombathely Megyei Jogú Város veszélyelhárítási terve és a hozzá kapcsolódó tervek felülvizsgálatra, pontosításra kerültek. A felülvizsgált tervek, adatbázisok megküldésre került a Szombathelyi Katasztrófavédelmi Kirendeltség részére 2025. március 14-én. A felülvizsgált tervek valamennyi példányában dokumentálásra került a felülvizsgálat ténye.

A védelmi ügyintéző emellett Polgármester Úr képviseletében részt vett a Szombathely Járási Helyi Védelmi Bizottság 2025. március 18-i ülésén.

A Hatósági Osztályhoz tartozó **Közterület-felügyelet** 2025. március 1-31. közötti időszakban végzett tevékenységéről az alábbiakban számolok be:

1. Térfigyelő ügyeleti szolgálat

A fenti időszakban a térfigyelő ügyeleti szolgálathoz összesen 138 db lakossági bejelentés érkezett. A lakossági bejelentések a Közterület-felügyelet felé 121 esetben telefonon, 15 esetben elektronikus úton, 2 esetben személyesen történtek.

A Szombathelyi Rendőrkapitányság hivatalos megkeresésére 6 alkalommal került sor kamerafelvétel átadására, kiadására a hatályos jogszabályok mindenkori betartása mellett.

A térfigyelő ügyeleti szolgálat kamerán észlelt szabálysértés és szabályszegés megszüntetése érdekében 5 esetben alkalmazott hangszórón keresztül figyelmeztetést, valamint 3 esetben alkalmazott feljelentést. 61 esetben vált szükségessé egyéb intézkedés (FÉHE Nonprofit Kft. értesítése hajléktalan elszállítása ügyében, lakosság tájékoztatása, IPL rendszerben adatlekérés).

A Szombathelyi Rendőrkapitányság járőrei 3 esetben intézkedtek a térfigyelő ügyeleti szolgálat által kamerán észlelt szabálysértés és szabályszegés megszüntetésének ügyében.

A Szombathelyi Rendőrkapitányság különböző szervezeti egységei összesen 19 esetben kértek segítséget munkavégzésük elősegítése érdekében.

1. Gépkocsizó reagáló szolgálat

A reagáló szolgálat a fenti időszakban 297 esetben alkalmazott szabálysértések észlelése esetén figyelmeztetést, továbbá 9 esetben a gépjármű üzembentartójának távollétében helyszíni bírságot szabtak ki. 17 esetben alkalmaztak feljelentést és 787 esetben foganatosítottak egyéb intézkedést. Ezekben az esetekben a FÉHE Nonprofit Kft. értesítése hajléktalan elszállítása ügyében, helyszíni ellenőrzés végrehajtása, lakosság tájékoztatása vált szükségessé.

Ezen időszakban a gépkocsizó reagáló egység – saját észlelésre, illetve a Térfigyelő Ügyeleti Szolgálat utasítására végrehajtott ellenőrzés során – a gépjármű forgalomra alkalmatlan állapota miatt 19 esetben helyezett el értesítést a gépjárműveken.

1. Közterületi járőrszolgálat

A közterület-felügyelők járőrszolgálatuk során 2025. március hónapban az alábbi intézkedéseket alkalmazták:

|  |  |  |  |  |  |
| --- | --- | --- | --- | --- | --- |
| **Intézkedések fajtája** | **Figyelmeztetés** | **Helyszíni bírság** | **Távolléti helyszíni bírság** | **Szabálysértési feljelentés** | **Közigazgatási eljárás** |
| **Közúti közlekedési szabályok megsértése** | 348 | 0 | 14(217.600,- Ft) | 1 | 0 |
| **Közrend elleni szabálysértések** | 28 | 0 | - | 0 | - |

A járőrszolgálat által mobiltelefonos applikáción keresztül összesen 20 jelzés került beküldésre, amelyek további intézkedéseket igényeltek.

A frekventált helyszíneken a Közterület-felügyelet fokozott jelenléte és visszatérő ellenőrzése továbbra is biztosított. A belváros közbiztonságának és köztisztaságának növelése és annak megóvása érdekében továbbra is állandó járőrpár hajtotta végre a közterületi ellenőrzéseket, valamint tette meg a szükséges intézkedéseket.

A belváros és környékének ellenőrzése folyamatos, illetve az ellenőrzések számát szinten tartja az iroda. A Szűrcsapó utcai szolgáltató sor, valamint a Váci Mihály utcai szolgáltatóház és azok környéke továbbra is kiemelt területként került kezelésre. Továbbá a Közterület-felügyelet visszatérő jelleggel ellenőrizte a Derkovits-lakótelepen szabálytalanul várakozó tehergépjárműveket.

A szabálysértőkkel szemben a térfigyelő kamerarendszerhez rendelt hangszórón keresztül figyelmeztetések kerültek alkalmazásra, valamint a gyalogos járőrszolgálat helyszíni intézkedéseket folytatott le a Fő téren szabálytalanul közlekedő kerékpárosokkal szemben.

1. Mezőőri szolgálat

A mezőőri szolgálat munkatársai a külterületi részeken folyamatos ellenőrzést tartottak, amely során 3 esetben kezdeményeztünk közigazgatási hatósági eljárást a Vas Vármegyei Kormányhivatal felé. Redmine rendszeren történő jelzés 1 esetben történt. A munkavégzésük során rendkívüli esemény 1 esetben történt: az egyik mezőőr egy személykörözés alatt álló személyt talált Szombathely külterületén, aki az ellenőrzés előtt gépjárművében elhalálozott.

1. Állategészségügyi és Ebrendészeti Szolgálat

Az Állategészségügyi és Ebrendészeti Szolgálat 2025. március havi tevékenységéről az alábbiakban számolok be:

|  |  |
| --- | --- |
| **2025. március 1-31.** | **db** |
| 2025. március 1. napján a telepen lévő ebek száma | 15 |
| Közterületen befogott eb | 2 |
| Állatvédő szervezettől átvett eb | 0 |
| Rendőrségi eljárásban bekerült eb | 0 |
| Hatósági megfigyelés alatt lévő eb | 0 |
| A telepről a gazdának átadott eb | 1 |
| Örökbeadott eb | 1 |
| Közterületen befogott, az állatkórháznak átadott eb | 0 |
| Állatkórházban elaltatott eb (eutanázia) | 0 |
| Állatvédő szervezeteknek átadott eb | 0 |
| Lakossági bejelentésre közterületen keresett, de meg nem talált kóbor eb | 1 |
| Ebtetem | 1 |
| Egyéb állattetem (galamb, sün, macska, patkány stb.) | 8 |
| 2025. március 31. napján a telepen lévő ebek száma | 15 |

1. Egyéb feladatok

*Forgalomra alkalmatlan gépjárművek:*

|  |  |
| --- | --- |
| Észlelt gépjárművek száma: | 25 db |
| * rendszámmal ellátva
 | 21 db |
| * rendszám nélküli, regisztrációs matricával ellátva
 | 2 db |
| * rendszám nélküli, egyéb azonosítóval beazonosított
 | 2 db |
| Elszállított gépjárművek száma: | 3 db |
| * rendszámmal ellátva
 | 1 db |
| * rendszám nélküli, regisztrációs matricával ellátva
 | 2 db |
| Kiváltott gépjárművek száma: | 1 db |
| Bontó-hulladékkezelő részére megsemmisítésre átadott gépjárművek száma: | 3 db |
| Bontó-hulladékkezelő által kiállított igazolások száma: | 3 db |
| Végleges kivonási kérelmek száma: | 10 db |
| Végleges határozatok száma: | 7 db |
| Ideiglenes kivonási kérelmek száma: | 1 db |
| Közigazgatási hatósági eljárások kezdeményezése: | 3 db |

*Illegális hulladék elhelyezés:* A hatáskörrel rendelkező Vas Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály felé összesen 5 esetben kezdeményezett az iroda közigazgatási eljárást.

*Zöld területen / gyepfelületen való várakozás miatti közigazgatási eljárásokkal kapcsolatos intézkedések:*

|  |  |
| --- | --- |
| 2025. március hónapban megindított új közigazgatási hatósági eljárások | 11 db |
| 2025. március hónapban meghozott határozatok száma | 26 db |
| * ebből közigazgatási szankciók száma
 | 22 db |
| * figyelmeztetések száma
 | 22 db |
| * közigazgatási bírságok száma, összege
 | 0 db  |
| * a jogsértés el nem követését megállapító határozatok száma
 | 4 db |

*Közösségi együttélés szabályainak megszegése miatt indított közigazgatási eljárások:* A Közterület-felügyelet az Általános Hatósági Iroda felé 3 esetben forgalomra alkalmatlan gépjármű közterületen történő engedély nélküli tárolása miatt kezdeményezte közigazgatási hatósági eljárás indítását.

*Büntetőeljárások megindítása:* A Közterület-felügyelet büntetőeljárást a Szombathelyi Rendőrkapitányság irányába 2025. március hónapban 1 esetben kezdeményezett garázdaság bűncselekmény elkövetésének alapos gyanúja miatt.

*Biztosítási feladatok:* 2025. március hónapban az alábbi biztosítási feladatok kerültek végrehajtásra:

* március 4. – Szombathely bombázásának 80. évfordulója alkalmából tartott városi megemlékezések;
* március 7. – a XXVIII. Vasi Jogásznap rendezvényhelyszíneinek biztosítása;
* március 15. – az 1848–49-es forradalom és szabadságharc kezdetének 177. évfordulója alkalmából tartott ünnepségsorozat.

2025. március hónapban a Közterület-felügyelet átköltöztetésre került a Szombathely, Kossuth Lajos u. 11. szám alatti új telephelyére. A költöztetés határidőre, 2025. április 1. napjára sikeresen lezajlott, és a szervezeti egység Városrendészet néven megkezdte működését.

A **Városüzemeltetési és Városfejlesztési Osztály** vezetője az alábbi tájékoztatást adta az osztály tevékenységéről:

A **Közbeszerzési Iroda** az előző Közgyűlés óta eltelt időszakban folyamatosan közreműködik a projektek közbeszerzési munkarészeinek ellenőrzési eljárásaiban.

Az előző közgyűlés óta eltelt időszak folyamatban lévő közbeszerzési eljárásait és azok stádiumait az alábbi táblázat tartalmazza.

|  |  |  |
| --- | --- | --- |
|  | **Eljárás megnevezése** | **Állapot** |
| 1. | **Zárt csatorna fedlapok, víznyelőrácsok cseréje** | A Közbeszerzési Bíráló Bizottság 2024. október 24. napján tett javaslatot az eljárás eredményessé nyilvánítására, valamint a nyertes ajánlattevő kihirdetésére, melyet a Döntéshozó 20/2024. (X.24.) sz. KBB határozatában elfogadott. A közbeszerzési eljárás nyertes ajánlattevője a „SZKENDÓ”Kft., székhelye: 9700 Szombathely, Mérleg u. 2.A szerződés 2024. december 3-án aláírásra került. A szerződés teljesítése folyamatos. |
| 2. | **Szombathely 3676 hrsz-ú ingatlanon, a Bartók Béla körúton lévő Perint-patak híd teljes körű felmérése, fő- és célvizsgálata** | A Közbeszerzési Bíráló Bizottság 2025. február 3-án az eljárás megindításáról döntött, az ajánlattételi felhívást és közbeszerzési dokumentációt megtárgyalta, melyet a Döntéshozó 2/2025. (II.3.) sz. KBB határozatában elfogadott.Az ajánlattételi határidőig 2025. február 24-ig 5 db ajánlat érkezett. Az ajánlati árak a rendelkezésre álló fedezet felettiek. A rendelkezésre álló fedezet: nettó 11 335 000 Ft**SPECIÁLTERV Kft.** ajánlati ára: nettó 28 800 000 Ft**Propontis Mérnöki Tervező, Tanácsadó, Szakértő és Építőipari Kivitelező Kft.** ajánlati ára: nettó 1 974 417 Ft (irreálisan alacsony)**Vasút-Híd-Út Mérnöki Tanácsadó Kft.** ajánlati ára: nettó 13 890 000 Ft **UVATERV Út-, Vasúttervező Zrt.** ajánlati ára: nettó 23 780 000 Ft **Pont-TERV Mérnöki Tervező és Tanácsadó Zrt.** ajánlati ára: nettó 18 500 000 Ft.Az ajánlatok műszaki-szakmai értékelését a Beruházási Iroda elvégezte, Tanácsadónk a **Propontis Mérnöki Tervező, Tanácsadó, Szakértő és Építőipari Kivitelező Kft-től** felszólította az aránytalanul alacsony ár alátámasztására, melynek határideje 2025. március 13. 12 óra. Az aránytalanul alacsony ár alátámasztásának igazolására még egy alkalommal felszólításra került ajánlattevő, melynek szintén eleget tett. 2025. április 3-án hiánypótlási felhívás került kiküldése ajánlattevők részére, melynek teljesítési határideje 2025. április 8. 12 óra volt.Folyamatban van az ajánlatok végső értékelése. A Közbeszerzési Bíráló Bizottság megtartására, ennek keretében az eljárás eredményének megállapítására várhatóan április utolsó hetében kerül sor. |
| 3.  | **TOP Plusz-1.3-1-21 kódszámú „Fenntartható városfejlesztési stratégiák támogatása” című pályázati felhívás keretében „Műszaki Szempontú stratégiai dokumentumok beszerzése” (Zöld Infrastruktúra Fejlesztési és Fenntartási Akcióterv (ZIFFA), Kerékpárforgalmi Hálózati Terv (KHT)”**  | A Közbeszerzési Bíráló Bizottság 2025. április 2-án az eljárás megindításáról döntött, az ajánlati felhívást és közbeszerzési dokumentációt megtárgyalta, melyet a Döntéshozó 4/2025. (IV.2.) sz. KBB határozatában elfogadott. Az ajánlati felhívás és a közbeszerzési dokumentáció megjelenése az EKR-ben folyamatban van. |
| 4. | **SZMJV Önkormányzata 2025. évi összesített közbeszerzési terve** | A Közbeszerzési Bíráló Bizottság 2025. március 20-i ülésén tett javaslatot a Szombathely Megyei Jogú Város Önkormányzata 2025. évi összesített közbeszerzési tervének elfogadására, amelyet a Döntéshozó 3/2025. (III.20.) sz. KBB határozatában elfogadott, a terv EKR-ben történő közzététele, valamint az önkormányzat honlapjára történő feltöltése megtörtént. |
| 5.  | **TOP Plusz-os eljárások (előre láthatóan 24 db eljárás, eljárásonként több részajánlati körrel, ebből 14 db útfelújítás, 6 db „Fenntarható humán infrastruktúra”, 3 db „ESZA” eljárás, valamint a Sárdi-éri út építése)** | A Közbeszerzési Iroda folyamatosan végzi a közbeszerzési eljárások előkészítéséhez szükséges Közbeszerzési Tanácsadó beszerzése érdekében a piackutatásokat, valamint a Tanácsadó Versenyszabályzat szerinti beszerzését. |
| **6.** | **A „TOP Plusz-3.4.1-23 kódszámú „Fenntartható humán infrastruktúra”**  | A kiírandóprojektekben a közbeszerzési eljárások közbeszerzési tanácsadói, felelős akkreditált közbeszerzési szaktanácsadói, valamint állami közbeszerzési szaktanácsadói feladatainak ellátására vonatkozó beszerzés *piackutatási* eljárásában a szokásos piaci ár igazolására 2025. április 3-án az ajánlatok beérkeztek, bontásuk megtörtént. Erre tekintettel az eljáráshoz kapcsolódó közbeszerzési tanácsadó beszerzése folyamatban van.  |

A **Beruházási Iroda** vezetője az alábbi tájékoztatást adja az iroda munkájáról:

**TOP\_Plusz-3.4.1-23-SH1-2024-00003 sz. "Bölcsődék fejlesztése Szombathelyen"**

A projektmenedzser a támogatási kérelemhez elkészítette a megalapozó dokumentumot és megküldte szakmai véleményezésre, melyet szakmai átnézés után véleményezett az iroda, és november végén megküldte. A projektmenedzser a támogatás iránti kérelmet benyújtotta. Jogosultsági vizsgálat lezajlott, a pályázat a jogosultsági kritériumoknak megfelelt, így megindult a tartalmi értékelés. A tervezési feladatok beszerzésének előkészítését, a tervezési program összeállítását végzi az iroda.

**TOP\_Plusz-3.4.1-23-SH1-2024-00002 sz. "Egészségügyi alapellátás fejlesztése"**

A projektmenedzser a támogatási kérelemhez elkészítette a megalapozó dokumentumot és megküldte szakmai véleményezésre, melyet szakmai átnézés után véleményezett az iroda, és november végén megküldte. A projektmenedzser a támogatás iránti kérelmet benyújtotta. Jogosultsági vizsgálat lezajlott, a pályázat a jogosultsági kritériumoknak megfelelt, így megindult a tartalmi értékelés. A tervezési feladatok beszerzésének előkészítését, a tervezési program összeállítását végzi az iroda.

**TOP\_PLUSZ-3.4.1-23-SH1-2024-00006 sz. "Gyermekjóléti és szociális alapszolgáltatások fejlesztése"**

A projektmenedzser a támogatási kérelemhez elkészítette a megalapozó dokumentumot és megküldte szakmai véleményezésre, melyet szakmai átnézés után véleményezett az iroda, és november végén megküldte. A projektmenedzser a támogatás iránti kérelmet benyújtotta. Jogosultsági vizsgálat lezajlott, a pályázat a jogosultsági kritériumoknak megfelelt, így megindult a tartalmi értékelés. A tervezési feladatok beszerzésének előkészítését, a tervezési program összeállítását végzi az iroda.

**TOP\_PLUSZ-3.4.1-23-SH1-2024-00005 sz. "Óvodafejlesztések Szombathelyen"**

A projektmenedzser a támogatási kérelemhez elkészítette a megalapozó dokumentumot és megküldte szakmai véleményezésre, melyet szakmai átnézés után véleményezett az iroda, és november végén megküldte. A projektmenedzser a támogatás iránti kérelmet benyújtotta. Jogosultsági vizsgálat lezajlott, a pályázat a jogosultsági kritériumoknak megfelelt, így megindult a tartalmi értékelés. A tervezési feladatok beszerzésének előkészítését, a tervezési program összeállítását végzi az iroda.

**TOP\_Plusz-3.4.1-23-SH1-2024-00004 sz. "Szociális alapszolgáltatások minőségi fejlesztése"**

A projektmenedzser a támogatási kérelemhez elkészítette a megalapozó dokumentumot és megküldte szakmai véleményezésre, melyet szakmai átnézés után véleményezett az iroda, és november végén megküldte. A projektmenedzser a támogatás iránti kérelmet benyújtotta. Jogosultsági vizsgálat lezajlott, a pályázat a jogosultsági kritériumoknak megfelelt, így megindult a tartalmi értékelés. A tervezési feladatok beszerzésének előkészítését, a tervezési program összeállítását végzi az iroda.

**TOP\_ PLUSZ-1.3.1-21-VS1-2022-00001 azonosítószámú „Szociális alapszolgáltatások fejlesztése”**

Szombathely, Pozsony utca 47. szám alatti ingatlanon (hrsz. 7685) meglévő idősek nappali otthona átalakítása és bővítése, valamint autizmussal élők nappali ellátását biztosító otthon létesítése:

A megalapozó dokumentum (továbbiakban: MAD) műszaki tartalmának összeállításában részt vett az iroda; koncepcionális vázlatrajzot, helyszínrajzot és helységlistát készített. A 2024. áprilisi közgyűlésre az előterjesztés műszaki tartalma összeállításra került. A Közgyűlés elfogadta a MAD benyújtását. Az anyag összeállítását követően 2024. augusztus 12-vel a projektmenedzser benyújtotta a MAD-ot. A Magyar Államkincstár a támogatási kérelmet jogosultsági szempontok alapján megvizsgálta, amely megfelelt a kritériumoknak, a tartalmi értékelés megkezdődött.

Magyar Államkincstár döntése megérkezett a 680 millió összegű támogatásra. Indikatív tervezői árajánlatkérést, tervezési program műszaki dokumentáció előkészítését megkezdte az iroda.

**TOP\_PLUSZ-6.2.1-23-SH1-2024-00001 számú, "Sárdi-éri iparterület fejlesztése, kivezető út építése"**

A tervező beszerzését készíti elő az iroda, mely a megelőző földhivatali átvezetéseket követően indítható. A termőföld végleges más célú hasznosításához szükséges földmérési munkarészek elkészültek. A talajvédelmi terv elkészült, a termőföld végleges más célú hasznosítására vonatkozó eljárás folyamatban van, a hiánypótlás benyújtásra került. A Magyar Államkincstár a támogatási kérelmet jogosultsági szempontok alapján megvizsgálta, amely megfelelt a kritériumoknak, a tartalmi értékelés megkezdődött. A tervezési feladatokra vonatkozó közbeszerzési eljárás indító adatlap tartalmi véglegesítését és a tervezési program összeállítását végzi az iroda.

**TOP\_ Plusz 1.3.2-23 kódszámú Fenntartható városfejlesztés**

A meghatározott, megkapott fejlesztési igények helyszíni felmérését, szakmai vizsgálatát elvégezte az iroda, a javasolt műszaki tartalmakat összeállította és tisztségviselői jóváhagyással a projektmenedzseri feladatokat ellátó Savaria Városfejlesztési NKft-nek megküldte. A vezetők által kiválasztott elemek alapján összeállított projektcsomagokhoz kapcsolódó, támogatás iránti kérelemhez szükséges további műszaki dokumentációk összeállítását elvégezte a Beruházási Iroda.

A projektelemek tekintetében:

|  |  |
| --- | --- |
| Projekt címe | Elvégzett munka |
| P1.V2 Parkolási infrastruktúra- és zöldfelületfejlesztés a Derkovits városrészen | A projektmenedzser által elkészített megalapozó dokumentum műszaki szakmai véleményezését elvégezte az iroda. A támogatás iránti kérelem benyújtásra került. Jogosultsági vizsgálat lezajlott, a pályázat a jogosultsági kritériumoknak megfelelt, így megindult a tartalmi értékelés. |
| P1.V3 Zöldfelületfejlesztés Szombathelyen | A projektmenedzser által elkészített megalapozó dokumentum műszaki szakmai véleményezését elvégezte az iroda. A Zöldinfrastruktúra Tervzsűri részére 2025. február 6-án a projektmenedzserrel közösen bemutatta a koncepcionális ötletterveket, a tervzsűri a szakmai értékelését megküldte. A támogatás iránti kérelem benyújtásra került. Jogosultsági vizsgálat lezajlott, a pályázat a jogosultsági kritériumoknak megfelelt, így megindult a tartalmi értékelés. |
| P1.V4 Hunyadi út felújítása Szombathelyen I. ütem | A projektmenedzser által elkészített megalapozó dokumentum műszaki szakmai véleményezését elvégezte az iroda. Jogosultsági vizsgálat lezajlott, a pályázat a jogosultsági kritériumoknak megfelelt, így megindult a tartalmi értékelés. |
| P1.V5 Kodály Zoltán utca felújítása Szombathelyen | A projektmenedzser által elkészített megalapozó dokumentum műszaki szakmai véleményezését elvégezte az iroda. A támogatás iránti kérelem benyújtásra került. Jogosultsági vizsgálat lezajlott, a pályázat a jogosultsági kritériumoknak megfelelt, így megindult a tartalmi értékelés. |
| P1.V6 Belterületi úthálózat fejlesztése | A projektmenedzser által elkészített megalapozó dokumentum műszaki szakmai véleményezését elvégezte az iroda. A támogatás iránti kérelem benyújtásra került. Jogosultsági vizsgálat lezajlott, a pályázat a jogosultsági kritériumoknak megfelelt, így megindult a tartalmi értékelés. |
| P1.V7 Kerékpárosbarát fejlesztések a déli városrészen | A projektmenedzser által elkészített megalapozó dokumentum műszaki szakmai véleményezését elvégezte az iroda. A támogatás iránti kérelem benyújtásra került. Jogosultsági vizsgálat lezajlott, a pályázat a jogosultsági kritériumoknak megfelelt, így megindult a tartalmi értékelés. |
| P1.V8 Közúti infrastruktúra fejlesztése | A projektmenedzser által elkészített megalapozó dokumentum műszaki szakmai véleményezését elvégezte az iroda. A támogatás iránti kérelem benyújtásra került. Jogosultsági vizsgálat lezajlott, a pályázat a jogosultsági kritériumoknak megfelelt, így megindult a tartalmi értékelés.  |
| P1.V9 Belterületi utak fejlesztése Szombathelyen  | A projektmenedzser által elkészített megalapozó dokumentum műszaki szakmai véleményezését elvégezte az iroda. A támogatás iránti kérelem benyújtásra került. Jogosultsági vizsgálat lezajlott, a pályázat a jogosultsági kritériumoknak megfelelt, így megindult a tartalmi értékelés. |
| P1.V10 Kerékpárosbarát fejlesztések Szombathelyen | A projektmenedzser által elkészített megalapozó dokumentum műszaki szakmai véleményezését elvégezte az iroda. A támogatás iránti kérelem benyújtásra került. Jogosultsági vizsgálat lezajlott, a pályázat a jogosultsági kritériumoknak megfelelt, így megindult a tartalmi értékelés. |
| P1.V11 Belterületi útfelújítások | A projektmenedzser által elkészített megalapozó dokumentum műszaki szakmai véleményezését elvégezte az iroda. A támogatás iránti kérelem benyújtásra került. Jogosultsági vizsgálat lezajlott, a pályázat a jogosultsági kritériumoknak megfelelt, így megindult a tartalmi értékelés. |
| P1.V12 Belterületi utak korszerűsítése | A projektmenedzser által elkészített megalapozó dokumentum műszaki szakmai véleményezését elvégezte az iroda. A támogatás iránti kérelem benyújtásra került. Jogosultsági vizsgálat lezajlott, a pályázat a jogosultsági kritériumoknak megfelelt, így megindult a tartalmi értékelés. |
| P1.V13 Markusovszky L. utca felújítása | A projektmenedzser által elkészített megalapozó dokumentum műszaki szakmai véleményezését elvégezte az iroda. A támogatás iránti kérelem benyújtásra került. Jogosultsági vizsgálat lezajlott, a pályázat a jogosultsági kritériumoknak megfelelt, így megindult a tartalmi értékelés. |
| P1.V14 Bartók Béla krt. és híd felújítása | A híd – és fővizsgálat beszerzésére vonatkozó műszaki szakmai adatlapot összeállította az iroda, a közbeszerzési eljárás keretében 5 db ajánlat érkezett. Az ajánlatok műszaki véleményezése megküldésre került a Közbeszerzési Iroda részére. Árindoklást kért be az iroda a legkedvezőbb ajánlattevőtől, és az árindoklás kiértékelését megküldte a tanácsadónak.A projektmenedzser által elkészített megalapozó dokumentum műszaki szakmai véleményezését elvégezte az iroda. A támogatás iránti kérelem benyújtásra került. Jogosultsági vizsgálat lezajlott, a pályázat a jogosultsági kritériumoknak megfelelt, így megindult a tartalmi értékelés. |
| P1.V15 Hunyadi utca felújítása Szombathelyen II. ütem | A projektmenedzser által elkészített megalapozó dokumentum műszaki szakmai véleményezését elvégezte az iroda. A támogatás iránti kérelem benyújtásra került. Jogosultsági vizsgálat lezajlott, a pályázat a jogosultsági kritériumoknak megfelelt, így megindult a tartalmi értékelés. |

**RRF 1.1.2-2021 azonosító számú „Bölcsődei nevelés fejlesztése” a Szombathely, Szent István király utca 119. sz. 11725 hrsz-ú ingatlanon:** A bölcsőde 2024. december 16-án megnyitott. Garanciális eszközszállítások zajlanak. Az RRF Szentkirályi projekt 7. sz. kifizetési kérelemhez beérkező hiánypótlás anyagát határidőre összeállította az iroda, közösen a Pénzügyi Irodával és a Projekt Irodával. A záró beszámolót a projektmenedzser beküldte, a KSZ hiánypótlási felhívást adott ki, a válasz összeállítását végezzük a társirodákkal közösen.

**Létesítményi, intézményi karbantartások, felújítások**:

* Az AGORA inverter cseréje megtörtént intézményi finanszírozásból, karbantartási megállapodás 2024. évre vonatkozó teljesítésigazolás kiállításra került. A régi inverter leselejtezését intézi az iroda. 2025. I-II. félévre vonatkozó, fenntartási jelentésekhez szükséges nyilatkozatok beszerzését is végzi.

**11-es Huszár út és Lovas utca összekötését biztosító út építése**: Az engedélyezési és kiviteli tervek elkészítésére vonatkozóan versenyszabályzat szerinti ajánlattételi felhívás kiküldésre került. A beérkezett ajánlatok kiértékelése megtörtént, a tervezési feladatokra vonatkozó szerződés megkötésre került, a terveket a Westber Kft. készíti, a teljesítés a szerződés szerint zajlik. A tervezési folyamatok elősegítése érdekében a csapadékvíz elvezetésének megoldására egyeztetéseket folytatott az iroda. Az egyeztetés eredményeképpen a tervezés folytatható, az engedélyes tervek benyújtása 2025. májusára várható.

**Villamos energia beszerzés**:

- Az Önkormányzat, a Polgármesteri Hivatal, valamint a Savaria Városfejlesztési Nonprofit Kft. 2025. évi villamos energia beszerzéséhez szükséges műszaki és egyéb dokumentumokat összeállította az iroda és a Közbeszerzési Irodának átadta 2024. szeptember 6-án. A Központi Közbeszerzési Portálon megjelent a felhívás, kiegészítő tájékoztatás kérésekre a válaszokat megadta, a bontási jegyzőkönyv kiküldésre került az érintettek részére. Bíráló bizottsági döntést követően a szerződéseket előkészítette az iroda, melyek aláírásra kerültek.

- Az adatszolgáltatás és a hiányzó adatok bekérése, POD azonosítók egyeztetése folyamatosan zajlik. Az ideiglenes áramvételi helyek kialakításához (Adventi Vásár, Majális, sportrendezvények) és új fogyasztási helyek kiépítéséhez (pl. trafibox, kerékpárút, gyalogos átkelőhelyek) szükséges befogadói nyilatkozatok kérését intézi az iroda és az elosztói engedélyes felé történő igénybejelentéshez adatokat szolgáltat, a jóváhagyásban közreműködik.

1625/2021. (IX.3.) Korm. határozat szerinti + 300 millió Ft támogatás - **Zanati kerékpárút fejlesztése** projekt: A kivitelezés befejeződött, a forgalomba helyezési engedélyt a hatóság kiadta, az ingatlan nyilvántartásban történő átvezetéshez szükséges dokumentáció a földmérő által január elején benyújtásra került a Földhivatalhoz (I. lépés), a telekalakítási engedélyezési eljárás (II. lépés) kérelmeinek (3 db) benyújtása 2024. július 18-26-án megtörtént. Az 1 éves garanciális bejárás megtartásra került, a hibák kijavítása a kivitelező részére előírásra került. Az iroda a birtokbaadási eljárást készíti elő a Magyar Közút részére. Közös helyszíni bejárást folytatott le a Közút szakembereivel és a kivitelezővel, a garanciális hibákat a kivitelező folyamatosan végzi, tájékoztatása szerint május 31-ig kijavítja. Garanciális javítások ellenőrzését végzi az iroda.

**TOP-6.1.5-15-SH1-2019-00002 Ferenczy I. utcai fejlesztés:**

A projekt zárása megtörtént. A támogató által a projektzáráshoz szükséges dokumentumok beszerzése megtörtént.

A Szent Quirinus utca csapadékvíz elvezetésének vízjogi üzemeltetési engedélyezéséhez szükséges dokumentumok (tulajdonosi hozzájárulások) beszerzése többszöri próbálkozásra idén megtörtént, az iroda újra megindítottuk az utca vízjogi üzemeltetési engedélyének megszerzésére irányuló eljárást, a hatóság hiánypótlást küldött ki, a hiányzó dokumentumok beszerzését intézi. Ezzel összefüggésben a csapadékvíz elevezés nyomvonalának kisebb módosítása szükséges.

**Városháza tartószerkezeti megerősítése**

Tartószerkezeti szakértői vélemény alapján a Városháza épület tartószerkezeti felújításának tervezői feladataira vonatkozó első beszerzés eredménytelen lett. A kibővített tervezői körnek ismételten kiküldésre került az ajánlatkérés.

A nyertes ajánlattevővel, a Mátis és Egri Tervező Kft.-vel 2025. február 24-én megkötésre került a tervezői szerződés, melyben 14 hét teljesítési idő lett meghatározva a komplett kiviteli tervek leszállítására (2025. május 30.)

**Tervezések:**

* Szombathely Jászai Mari utca 1/A-1/D épületek előtti járdaszakasz tervezésére a megrendelő kiküldésre került, a tervezési határidő 2025. április 30-án jár le.

**Adatszolgáltatások, jelentések, szakmai vélemények készítése:**

* Közbeszerzési eljárások teljesítéséhez tartozó adatszolgáltatások megküldése a Közbeszerzési Iroda felé. Folyamatosan történik a kivitelezésekkel összefüggésben.
* Nemzetgazdasági szempontból kiemelt ügyekről jelentés készítése és megküldése a Vas Vármegyei Kormányhivatal részére. Folyamatosan, minden hónap végén készíti el az iroda.
* OSAP adatszolgáltatás is rendszeres, folyamatosan végezi az iroda és határidőben benyújtásra kerül.

**Projekt indikátorok stabilizálása:** Az akciólista elkészült, a kritériumok begyűjtése befejeződött. Az érintett felekkel való egyeztetés megtörtént. A verifikációs és validációs folyamatok átdolgozása megtörtént, jelenleg az operatív tevékenységek átdolgozását végzi az iroda. Két helyen van szükség javításra, mely jelenleg folyamatban van: Napsugár és a Micimackó Óvoda. A Beruházási Iroda kooperatív módon, műszaki javaslatokkal segíti a folyamatot, azoknál az intézményeknél, ahol erre igény van. A szakirányú kérdésekben segítséget nyújt az iroda.

**Energetikai monitoring rendszer:** A rendszer hatékonyságának növekedése egyértelműen látszik a visszajelzésekből. A rendszer kezelése, fejlesztése a továbbiakban is folytatódik, mivel számos területen még beavatkozás szükséges még. A „programozás” befejeződött, az EON távleolvasási portál felületén a napi monitorozás lehetősége biztosítottá vált.

* A Magyar Energetikai és Közmű-szabályozási Hivatal (MEKH) értesítést küldött arról, hogy a kötelező közintézményi energiahatékonysági feladatok ellátását a MEKH támogatja azzal, hogy biztosítja a NEH Információs Rendszert (NEHIR) és az online energetikai adatgyűjtő rendszert, az Energy Management Information System-et (EMIS). Az adatszolgáltatási kötelezettségeiket a közintézmények e két rendszer használatával teljesíthetik. Erre vonatkozóan a Beruházási Iroda értesítette a közintézmények vezetőit és kérte a két rendszerhez való csatlakozást.
* A közintézmények megkezdték a NEHIR/EMIS regisztrációkat és az épületállományok feltöltését az alábbi PIR kategóriákba sorolva.
* A NEHIR/EMIS és a Panda adatgyűjtő rendszer összehangolása nélkülözhetetlen a hatékony energiamenedzsment kialakításához, melyet folyamatosan végez az iroda.

**Energiahatékonysági Kötelezettségi Rendszer (EKR), megtakarítás:** Már átvizsgálta az iroda a 2021, 2022, 2023 év fogyasztási adatainak jelentős részét, számítások, elemzések alapján meghatározta az adattömböt, melyet érdemes lenne a rendszerben kezelni. Kérésre, az adattömbök bővítését elvégezte. Vizsgálja annak lehetőségét, hogy a Polgármesteri Hivatal világítása fejlesztésre kerüljön ESCO szerződéssel, az egyeztetések zajlanak.

**Lekötött teljesítmények felülvizsgálata, optimalizálás:** Megtörtént a lekötött teljesítmények felülvizsgálata. A statikus számítási módszer alkalmazása befejeződött. A hálózathasználati szerződések megérkeztek az elosztótól. Az érintett ingatlanok műszaki dokumentumainak felülvizsgálatát végzi az iroda. A lekötött teljesítmények optimalizálásának eredményeként, hosszútávon (2030-ig) több, mint nettó **80.000.000 Ft** megtakarítás képződik. A folyamatnak nincs költségvonzata, a felülvizsgálat folyamatos.

A **Kommunális Iroda** ellátja, a közutak, közterületek, a csapadékvíz-elvezetés üzemeltetésével és fenntartásával, a köztisztasággal, az e-közműegyeztetéssel, lakossági bejelentésekkel kapcsolatos feladatokat.

Fentiek alapján *2025. március 13. és 2025. április 8.* napja közti időszakban az ***iktatott ügyek száma 430 db***, amelyből

* közutak, közterületek üzemeltetése és fenntartása
* kezelői hozzájárulások (közművek elhelyezése, közterületek bontása, útcsatlakozások kialakítása, rendezvények) 271 db,
* úthiba 55 db,
* behajtási engedély 10 db,
* telephely igazolások 0 db,
* csapadékvíz-elvezetés 8 db,
* a köztisztaság 43 db,
* az e-közműegyeztetés 4 db,
* egyéb 39 db.

Állást foglal és intézkedik a közúti közlekedéssel, fenntartással, üzemeltetéssel, fejlesztéssel, igazgatással, a csapadékvíz elvezetéssel kapcsolatos ügyekben.

A fenntartási feladatokat a költségvetés és kapacitás függvényében – az időjárás által is befolyásoltan - folyamatosan végzik a partnercégek (SZOVA NZRt., Vasi Flóra Kft., Szkendó Kft.).

A kötelező útfenntartási feladatokon belül az egész város területén az útburkolati hibák javítását a SZOVA NZrt. folyamatosan végzi. Közlekedési táblák kihelyezése és cseréje, valamint forgalomkorlátozó eszközök kihelyezése folyamatosan történik.

A forgalmi rend változással kapcsolatos javaslatok felülvizsgálata, előterjesztések készítése az érintett bizottságra folyamatosan történik.

Az önkormányzat kezelésében lévő zárt csatorna fedlapjainak, víznyelőrácsainak szintbeemelése, javítása, valamint a város területén lévő zárt csapadékcsatorna és víznyelő mosatása megrendelések alapján folyamatosan történik a város egész területére kiterjedően.

A Közterület-felügyelettel szoros az együttműködés, mind az illegális hulladéklerakások felszámolása, mind pedig a szabálytalan parkolások visszaszorítása és biztonságos közlekedés érdekében.

A redmine rendszeren keresztül, a „Szépítsük Együtt Szombathely” menüpontból, az info@szombathely.hu, a katyu@szombathely.hu, a koztisztasag@szombathely.hu e-mail címeken beérkezett lakossági és képviselői bejelentések intézése, az elvégzendő munkák partnercégektől történő megrendelése folyamatosan történik.

A „Vigyázzunk Együtt Szombathelyre” program keretén belül továbbra is lehetőség van az egyéni választókerületi képviselők számára önkéntes szemétszedési akciók megszervezésére. Igényeiket a képviselők folyamatosan jelzik az iroda felé.

A **Környezetvédelmi Iroda** vezetője az alábbiakról tájékoztatott:

Az iroda 2024. október 11-étől ellátja - többek között - a parkfenntartással, a fakivágással, a játszóterek, szökőkutak, fizetőparkolók üzemeltetésével, a közvilágítással, a helyi közösségi közlekedéssel, a közterület-használati engedélyek kiadásával, a köztemetők fenntartásával, a kéményseprőipari közszolgáltatással, a nem közművel összegyűjtött háztartási szennyvíz begyűjtésével, tűzivíztározók időszakos ellenőrzésével, a rágcsálóirtással, a zajvédelemmel, a szárazelem gyűjtéssel, a természetvédelmi szakhatósági megkeresésekkel, a víz- és szennyvízrekonstrukcióval, vízgazdálkodással, valamint a Környezetvédelmi Iroda hatáskörébe tartozó lakossági bejelentésekkel kapcsolatos feladatokat.

A Szombathelyi Parkfenntartási Kft. (SZOMPARK Kft.) a parkfenntartási feladatokat, mint parkok takarítását, balesetveszélyes fák kivágását, virágágyások ápolását a városi kertész közreműködésével folyamatosan végzi. A vegetáció előrehaladtával a metszési munkák befejeződtek. A városi szökőkutakat a SZOMPARK Kft. elindította, és folyamatban van az automata öntözőrendszerek elindítása is. A kétnyári ágyások gyommentesek, szépen virítanak. Az évelő ágyak tisztítása zajlik, a játszótereken megkezdődtek a karbantartási munkálatok.

A lakossági és képviselői közvilágítási bejelentések kezelése és a hibaelhárítás megrendelése, valamint a számlázással kapcsolatos ügyintézés az irodán folyamatos. Az energiaoszlopok, elosztószekrények jogszabály által előírt, érintésvédelmi időszakos felülvizsgálata megtörtént, amelynek során feltárt hibák javítására is sor került. Szombathely közigazgatási területén működő, korszerűsített és hagyományos közvilágítási hálózat aktív elemeinek üzemeltetésére versenyszabályzat szerinti beszerzési eljárás elindítása megtörtént.

A BLAGUSS Agora Hungary Kft. - helyi közösségi közlekedési - 2025. évre vonatkozó menetrendjének, jegy- és bérletárainak módosítása 2024. december 20. napján mindkét fél részéről aláírásra került. Az új menetrend 2025. február 1-jétől került bevezetésre. A képviselők a menetrend módosítására vonatkozó javaslataikat május 31-éig tehetik meg. A lakossági bejelentések, észrevételek befogadása, feldolgozása, a szolgáltatóval történő egyeztetések az irodán folyamatosak. Az egy kilométerre vetített ellentételezés összege a tárgyévet megelőző év KSH által közzétett fogyasztói árindex mértékével korrigálásra került. A szerződésmódosítás mindkét fél részéről aláírásra került. A havi elszámolás elkészítése folyamatban van.

A Magyar Energetikai és Közmű-szabályozási Hivatal által jóváhagyott Gördülő Fejlesztési Tervben szereplő, valamint ún. havaria jellegű megrendelések megküldése a Vasivíz Zrt. felé folyamatos. Az elvégzett munkák teljesítését az iroda helyszínen is ellenőrzi.

A lakossági bejelentésekre reagálva a közterületi rágcsálóirtás (átfogó és eseti) megrendelése folyamatos.

A Környezetvédelmi Iroda hatósági eljárást folytatott le fakivágási, közterület-használati, zajvédelmi ügyekben, valamint helyi természetvédelmi végzéseket adott ki a város közigazgatási területén induló beruházásokra vonatkozóan.

Több panasz elbírálása is folyamatban van zajterheléssel kapcsolatos ügyekben. Az Uránia udvari szórakozóhelyek üzemeltetőit, a lakókat, önkormányzati képviselőket és a hatóságokat is bevonva, közös erővel próbálja az Önkormányzat megszüntetni az utóbbi időben megnövekedett lakossági panaszokat. Az ügy érdekében a szórakozóhelyeken közös helyszíni bejárás, zajvédelmi szakértő általi mérőműszeres ellenőrzés és több hatósági ellenőrzés is történt. Az ügyben hatósági eljárás indult, az ellenőrzések folyamatosan zajlanak mind az Általános Hatósági, mind a Környezetvédelmi Iroda részéről.

A kéményseprő-ipari közszolgáltatás kapcsán megjelent a 2025. évre vonatkozó pályázati adatlap. A Vasi Füstfaragók Kft.-nek a 2024. évi elszámolását követően többletigénye keletkezett, amely összeget a 2025. évi pályázattal lehet megigényelni. A pályázat 2025. április 4-én benyújtásra került.

A Fenntarthatósági és Klímastratégiai Szakmai Bizottság működésével kapcsolatos mindennemű feladatot a Környezetvédelmi Iroda látja el.

**A Vagyongazdálkodási és Városfejlesztési Iroda** az előző közgyűlés óta folyamatosan végezte az SZMSZ-ben meghatározott feladatait.

Az előző beszámoló készítése óta eltelt időszakban 473 db iktatott ügyirat keletkezett az irodán.

Az iroda a **vagyongazdálkodási feladatkörében** gondoskodott a kijelölt vagyontárgyak pályáztatás keretében történő értékesítéséről, ennek keretében feladata a pályázati felhívás elkészítése, a pályázat megjelentetése, meghirdetése, a beérkezett pályázatok bontása, értékelése volt. A sikeres pályázatot követően az iroda elkészítette az adásvételi szerződéseket, gondoskodott az ingatlan-nyilvántartással kapcsolatos feladatok ellátásáról, eredménytelen pályáztatás esetén a nyitva álló határidőn belül érkezett vételi ajánlatok elbírálásáról.

Az iroda a vagyonkoncepcióban nem szereplő vagyontárgyak megvételére érkező vételi szándékokat megvizsgálta, amennyiben a vagyon értékesítése lehetséges volt, úgy megtette a szükséges intézkedéseket (társirodák hozzájáruló nyilatkozatának beszerzése, szakértői vélemények, értékbecslések beszerzése, árajánlatok kérése, ezt követően a vagyonrendeletben meghatározott eljárás szerint az értékesítés lebonyolítása).

A Sárdi-éri utca projekt megvalósításához szükséges, hogy a terület önkormányzati tulajdonban legyen, ezért az iroda gondoskodik a kisajátítási törvény szerinti ingatlanszerzés teljes körű lebonyolításáról (szakértői vélemények beszerzése, az alapján a jogosultak megkeresése vételi szándékkal, kisajátítást pótló adásvételi szerződések elkészítése, ennek hiányában a kisajátítási eljárás megindítása, a kisajátítási hatóság előtti képviselet ellátása, jogosultak kártalanításával kapcsolatos ügyintézés). A fentiekkel kapcsolatos földhivatali ügyintézés (telekalakítási kérelmek, ingatlan-nyilvántartási kérelmek elkészítése, Földhivatalba történő benyújtása) az iroda feladata.

Az iroda gondoskodik a vagyonkataszteri feladatok ellátásáról, adatszolgáltatásról, a vagyonkataszter digitális és papír alapú vezetéséről.

Az iroda végzi az önkormányzati tulajdonú gazdasági társaságok cégfelügyeleti feladataival kapcsolatos ügyintézést (létesítő okiratok készítése, azok módosítása, ügyvezetők munkaszerződésének elkészítése, nem kizárólagos tulajdonú társaságok taggyűlésein az Önkormányzat képviselete, üzleti tervek és beszámolók feldolgozása, alapítói hatáskörbe tartozó kérdések közgyűlési, bizottsági vagy polgármesteri döntéshozatalra történő előkészítése). A 2025. március 27-i közgyűlésen hozott döntések végrehajtásra kerültek.

Az iroda elkészítette a beérkezett kérelmek alapján az építési munkákhoz, székhelyhasználathoz, rendezvényekhez kapcsolódó tulajdonosi hozzájárulásokat. Az önkormányzati tulajdonú vagyontárgyak bérbeadásával, bérlőkijelöléssel, bérleti jog átruházással kapcsolatos ügyek ellátása is az iroda feladati közé tartoznak.

Az iroda készíti elő az elővásárlási jog gyakorlásával kapcsolatos nyilatkozatokat az Önkormányzat részéről. Teljesíti a feladatkörébe tartozó közérdekű adatigényléseket, megválaszolja a sajtómegkereséseket.

Fentieken túl az iroda gondoskodik az ingó- és ingatlanvagyonnal kapcsolatos adásvételi szerződések, ingyenes használatba adási megállapodások, térítésmentes tulajdonba adások- tulajdonba vételek, vagyonkezelési szerződések elkészítéséről.

Az iroda elkészítette a hatáskörébe tartozó közgyűlési, bizottsági előterjesztéseket és polgármesteri döntéseket.

A Vagyongazdálkodási és Városfejlesztési Iroda vezetője a **városfejlesztési feladatok** tekintetében az alábbi tájékoztatást adta az iroda munkájáról:

A „**Szombathely Fedett Uszoda és Termálfürdő fejlesztésének előkészítése**” MVP projekt záró beszámolójának ellenőrzéséhez a Miniszterelnökség a záró beszámoló anyagának digitalizált megküldését kérte, ami megtörtént.

A 1625/2021. (IX.3.) Korm. határozat értelmében Szombathely Megyei Jogú Város 905.000.000.- Ft összegű vissza nem térítendő támogatása (**BM támogatás**)záró beszámolójának első hiánypótlása MÁK felé benyújtásra került.

Az **RRF-1.1.2-21-2021-00007** azonosító számú **„Új bölcsőde építése Szombathely Szentkirályi városrészen”** elnevezésű projekt fizikai megvalósítása 2024. december 31-ig megtörtént. A bölcsőde a tervezett időpontban (2024. december 16.) megnyitott. A záró szakmai beszámoló hiánypótlása beküldésre került a KSZ részére, a projekt zárása folyamatban van.

A **TOP-6.1.5-15-SH1-2019-00002** számú **„A Ferenczy utca hiányzó szakaszának kiépítése"** című projekt záró kifizetési igénylése és beszámolója jóváhagyásra került, a projekt 2024. október 17-én fenntartási időszakba került. A projekt vízjogi üzemeltetési engedélyének beszerzési határideje 2025. október 16., melyet legkésőbb 2025.10.31-ig az 1. sz projektfenntartási jelentés mellékleteként Támogató részére meg kell küldeni.

A **„Szombathely – Zanat kerékpárút megvalósítása”** című projekt pénzügyi és szakmai beszámolója 2024. június 19-én benyújtásra került.

A Horizont2020-as **JUSTNature** projektben vállalkozók bevonásával megvalósult műhelymunka ötletei közül kiválasztottak közül folyamatosan megjelenik a Savaria Fórumban megindított, kéthetenként megjelenő Zöld oldal, és 2025. április 27-én egy kertészeti workshopot kerül megrendezésre a Herényi Virágúton. Folyamatban van a Sziszekkel folytatandó testvérvárosi eszmecsere 3. állomásának előkészítése. Továbbfejlesztés alatt van a város digitális modellje is. A 7. projekttalálkozónak 2025. április 2-3-án Szombathelyen a Jászai Közösségi Tér adott helyet.

Az Interreg Europe **OD4GROWTH** projekt 4. szemeszter lezárult, a szemeszter végi beszámoló előkészítése zajlik jelenleg. Az 5. szemeszterrel kapcsolatos tevékenységek megkezdődtek. A partnerségi találkozó 2025. február 17-én lezajlott, következő partnerségi találkozó 2025. március 18-án volt. A projekt következő partnerségi meetingje Varsóban kerül megrendezésre április végén.

Az **European Urban Initiative City to City Exchanges** projekt lezárásához szükséges dokumentumok leadásra kerültek, ez elbírálásra és a támogatási összeg megküldésére vár az iroda.

A **Horizon Europe WeGenerate** projekt következő tanulmányútja 2025. szeptember 23-25. között kerül megrendezésre Tampereben, Finnországban, ezen kívül a partnerség folyamatosan tartja a kapcsolatot és online műhelymunkákon vesz részt.

Az Interreg CE **Green LaMiS projektben** folytatódik a két kiválasztott önkormányzati szociális szolgáltatóval az együttműködés, a lehetséges eszközhasználati beavatkozások feltérképezése, a szóba jöhető járműtípusok kiválasztása, a beszerzés előkészítése. Előkészítés alatt van a mobilitási menedzser beszerzése is. Folytatódnak a rendszeres havi online egyeztetések. A 2. nemzetközi projekttalálkozó 2025. március 11-12-én volt Passauban, amin Vinczéné dr. Menyhárt Mária és Győrffy Ágnes vettek részt.

A Leccoval közös Customised Energy (**C-ENERGY**) projekt megvalósítása során a diákcsoportokban folyik a munka. A versenyfeladatok készítése folyamatos, ezek véghatárideje 2025. április 11. A harmadik utazás 2025. május 18-21. között lesz, ezen Szombathelyről 30 diák, valamint 11 kísérő felnőtt és szakmai partner vesznek részt.

A NetZeroCities program 20 hónapos tudásátadási programjába beválasztották Szombathelyt, Pilot városai Pécs és Miskolc. 2025. március 18-án, illetve március 28-án történt meg az egyeztetés, a 2025. április 29-30-án Pécsen történő szakmai látogatás részleteivel és programjával kapcsolatban.

Az **ANTI-addict** – **„Közös drogprevenciós tevékenységek és stratégiai együttműködés megvalósítása az osztrák-magyar határtérségben”** elnevezésű pályázat az INTERREG VI-A Ausztria-Magyarország Program keretében 2024. november 7-én benyújtásra került. 2025. március 6-i szóbeli tájékoztatás érkezett a pályázat támogatásáról. A hivatalos értesítés később várható.

A **TOP Plusz-1.3.2-23 kódszámú**, “Fenntartható városfejlesztés” című pályázati felhívásra vonatkozóan az alábbi támogatási kérelmek kerültek benyújtásra:

1. Parkolási infrastruktúra- és zöldfelületfejlesztés a Derkovits városrészen
2. Zöldfelületfejlesztés Szombathelyen
3. Hunyadi út felújítása Szombathelyen I. ütem
4. Kodály Zoltán utca felújítása Szombathelyen
5. Kerékpárosbarát fejlesztések a déli városrészen
6. Belterületi utak fejlesztése Szombathelyen
7. Kerékpárosbarát fejlesztések Szombathelyen
8. Belterületi útfelújítások
9. Belterületi utak korszerűsítése
10. Hunyadi utca felújítása Szombathelyen II. ütem
11. Markusovszky L. utca felújítása
12. Belterületi úthálózat fejlesztése
13. Közúti infrastruktúra fejlesztése
14. Bartók Béla krt. és híd felújítása

A **TOP Plusz-3.4.1-23 kódszámú**, “Fenntartható humán infrastruktúra” című pályázati felhívásra vonatkozóan az alábbi támogatási kérelmek kerültek benyújtásra:

1. Szociális alapszolgáltatások fejlesztése
2. Bölcsődék fejlesztése Szombathelyen
3. Egészségügyi alapellátás fejlesztése
4. Gyermekjóléti és szociális alapszolgáltatások fejlesztése
5. Óvodai fejlesztések Szombathelyen
6. Szociális alapszolgáltatások minőségi fejlesztése

A **TOP Plusz-6.2.1-23** **kódszámú „**Fenntartható versenyképes városfejlesztés”című pályázati felhívásra vonatkozóan az alábbi támogatási kérelem került benyújtásra:

1. Sárdi-éri iparterület fejlesztése, kivezető út építése

A **TOP Plusz-1.3.1-21** számú, **„Fenntartható városfejlesztés Szombathelyen”** című projekt megvalósítása folyamatban van. A tanulmányok elkészítésére vonatkozó indikatív ajánlatok rendelkezésre állnak. A „Műszaki szempontú városstratégiai dokumentumok elkészítése és aktualizálása” c. közbeszerzési eljárásindító adatlap 2025. március 31-én átadásra került a Közbeszerzési Iroda részére.Hatályba lépett a Támogatási Szerződés 3. számú módosítása.

TOP Plusz **„Szociális alapszolgáltatások fejlesztése”** című projekt esetén a Pozsony utcában történő szociális ellátórendszer fejlesztése a feladat. A megalapozó dokumentum elkészült. A támogatási kérelem benyújtásra került. 2025. február 20-án érkezett értesítés a kérelem támogatásáról. Az ÉKM nyilatkozata rendelkezésre áll, miszerint nem kíván konzorciumi partner és építtető sem lenni a beruházásban. A Támogatási szerződés megkötése folyamatban, a megvalósítás megkezdése előkészítés alatt van.

TOP Plusz **„Sárdi-éri iparterület fejlesztése, kivezető út építése”** című projektre vonatkozóan a támogatási kérelem 2024. október 11-én benyújtásra került, a támogatási kérelem hiánypótlása 2024. november 5-én megtörtént. 2024. november 8-án a Támogató értesítést küldött a jogosultsági feltételek teljesítéséről, ezzel egyidejűleg megkezdte a támogatási kérelem tartalmi értékelését.

Előkészítés alatt áll egy projektfejlesztés a Vízügyi Igazgatósággal a várhatóan hamarosan megjelenő **KEHOP Plusz 2.1.1** felhívásra. A célterület a Perint patak déli szakasza, ami a felhívás részleteinek megismerését követően módosulhat.

Előkészítés alatt áll Németh Ákos tanácsnok úr szervezésében a Zöld Levél Díj 2028 címpályázatra benyújtandó pályázati anyag összeállítására irányuló munka.

A **Versenyképes Járások Program** keretében az Önkormányzat 2025. április 7. napján benyújtotta az alábbi fejlesztési igények adatlapját:

1. Járási igényeket kiszolgáló közösségi közlekedés fejlesztése és fenntartása
2. Szombathelyi Fedett Uszoda és Termálfürdő fejlesztése és fenntartása
3. Minőségi közétkeztetés biztosítása a járásban élő, szombathelyi köznevelési intézményben ellátott gyermekek részére
4. ELTE gépészmérnökképzés támogatásának kiterjesztése a járási szintű helyi vállalkozások erősítése érdekében
5. A Nyugat-dunántúli régió, a térség és a járás legnagyobb eseményeinek, nagyrendezvényeinek támogatása
6. Vas Vármegye és Szombathely Megyei Jogú Város Nyugdíjas Szövetsége, Képviselete járási szintű tevékenyégének támogatása
7. Állatvédők Vasi Egyesülete és a Kutyamenhely Alapítvány által közösen működtetett állatmenhely támogatása
8. A közösségi és civil élet fejlesztése a Kulturális és Civil Alap kiterjesztésével

Az **Informatikai Iroda** az előző Közgyűlés óta eltelt időszakban napi szinten felügyelte és karbantartotta a hivatali munkához szükséges számítógépeket és egyéb informatikai, infokommunikációs eszközöket, valamint a helyi hálózatot. Ellátta az üzemeltetési, valamint az elektronikus ügyintézéssel kapcsolatos feladatokat. Az ügyintézők részére rendszeres informatikai támogatást biztosított a napi feladatok során. Gondoskodott a hivatali kapuval kapcsolatos adminisztrációs feladatok végrehajtásáról. Elvégezte a szükséges adatarchiválásokat, továbbá az adatmentéseket. Közreműködött az önkormányzati rendeletek elektronikus közzétételében. Az egyes osztály-, illetve irodaszintű szervezeti egységekkel együttműködve ellátta a város honlapjának működtetését, a szükséges frissítések átvezetését, illetve a közérdekű adatok elektronikus közzétételét.

A **Belső Ellenőrzési Iroda** tevékenységének keretét adó 2025. évi belső ellenőrzési, illetve a Szombathely Megyei Jogú Város Önkormányzata által alapított és fenntartott intézményekre vonatkozó felügyeleti ellenőrzési tervet Szombathely Megyei Jogú Város Közgyűlése 2024. novemberi ülésén fogadta el. A beszámolási időszakban a jóváhagyott tervnek megfelelően bonyolította le az iroda az ellenőrzéseket.

2025. április közepén befejeződött a Mesebolt Bábszínháznál a 2021-2023. gazdasági évekre vonatkozó költségvetési gazdálkodás szabályszerűségének vizsgálata.

A vizsgálat tapasztalatairól az iroda a vonatkozó jogszabályban foglaltaknak megfelelően éves ellenőrzési jelentésben számol be a Tisztelt Közgyűlésnek a tárgyévet követően, legkésőbb a zárszámadási rendelet elfogadásáig.

A beszámolási időszakban új vizsgálatot indított el az iroda a Szombathely Városi Vásárcsarnoknál, az intézmény gazdálkodásának átfogó vizsgálatára kerül sor az alábbi szempontok szerint:

* A gazdálkodás szervezettsége, célszerűsége;
* Számviteli előírások érvényesülése;
* Az intézményi vagyon változásának értékelése;
* A leltározás és a selejtezés ellenőrzése;
* A belső kontrollrendszer kialakítása és működtetése.

A vizsgálat várhatóan május végén fejeződik be.

A **Gondnoksági Iroda** az elmúlt Közgyűlés óta a Polgármesteri Hivatal technikai működtetése mellett az alábbi főbb feladatokat végezte el:

* a Városrendészet Ady térről történő átköltöztetése Kossuth L. u. 11 sz. ingatlanba rendben megtörtént, 2025. április 1-től az új helyen látja el feladatait,
* a Városrendészet épületének folyamatos takarítására pályázati kiírást követően a szerződés megkötésre került 2025. évre,
* liftek üzemeltetésére karbantartására, valamint a hivatali tisztítószer beszerzésére vonatkozó eredményes pályázatok alapján a szerződéskötések folyamatban vannak,
* Vas Vármegyei Kormányhivatalnak korábban használatba átadott Suzuki Ignis szgk. visszaadásra került, mivel a Kormányhivatal jelezte, hogy nincs már szüksége a gépjárműre,
* az idei Húsvéti vásár megrendezésével kapcsolatos feladatok rendben zajlanak. Időpontja: 2025. április 11-19.,
* a szakmai egyeztetéseket követően elkészült a Hivatal tűzvédelmi szabályzatának módosítása,
* a Hivatali működéshez szükséges papír – írószer és nyomtatványok beszerzésére a pályázat kiírásra került.

Kérem a Tisztelt Közgyűlést tájékoztatóm elfogadására.

**Szombathely, 2025. április „ ”**

 **/: Dr. Károlyi Ákos :/**

**HATÁROZATI JAVASLAT**

**….…/2025. (IV.30.) Kgy. számú határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:**  Dr. Károlyi Ákos jegyző

**Határidő:** azonnal